**Avaldus tööde tähtaja pikendamiseks**

Lugupeetud Peipsiääre Vallavalitsus,

Riigihanke „Kallaste Linnakeskus 1 etapi ehitus“, hankelepingu, 1. osa töövõtuleping nr 11-2/103 tähtaegse täitmisega esile kerkinud probleemid. Seoses sellega ei saa lõpetada ka hankelepingu 2. osa nr 11-2/104- metallkaare külge on ette nähtud paigaldada valgustus ja kaamera.

Antud hankele pakkumist tehes sai küsitud hindu ka teistelt ettevõtjatelt- Lumina Metall OÜ, Raudmerk OÜ- Eestis. Ettevõtte kellega koos oli planeeritud tööde teostamine, loobus enne tööde algust lühikese lõpptähtaja tõttu. Mistõttu sõlmiti metallkaare tootmise leping ettevõttega SIA NEOLAT.

Varasemalt on SIA NEOLAT oma 31.10.2024 kirjas välja toonud kaare valmistamise ja paigaldamise tarneajaks 16.12.2024, millele oleks lisandunud paigaldus, orienteeruvalt 3 nädalat vastavalt lisale nr 4.

Konkreetset metallkonstruktsiooni on väga keeruline valmistada ja tootja teeb seda samm-sammult, et tagada kvaliteetne tulemus. Millest tulenevalt võtab kaare valmistamine oodatust kauem aega. Manusena lisatud SIA NEOLAT poolne selgitus tehnilise kirjeldusega koos uute tarneaegadega, mis on välja toodud lisas nr 1.

Konstruktsiooni osad valmivad detsembri keskel. Valminud kaare osad tuuakse Kallastele kohale, et saaks kaare paigaldusega kiiremini alustada ja kiirendada kogu protsessi. Kaare alumise osa paika saamisel on võimalik lõpetada lepingu nr 11-2/104 enamus töödest.

Korduvalt on käidud kaare valmistaja poolses tehases, üks kord sellest koos arhitektiga. Veendusime, et tegu on professionaalse ettevõttega, kes suhtuvad nimetatud projekti äärmiselt tõsiselt selle lõpule viimiseks. Lisatud pildid viimasest käigust 26.11.2024 a., mis on välja toodud lisas nr 2. Jooksvalt on välja pakutud lahendusi ja võimalusi, kuidas kaare tootmise protsessi kiirendada ja see võimalikult kiirelt kohale tuua ja paigaldada. Metallkaare valmistamise keerulisuse osas on oma hinnangu andnud ka projekti arhitekt lisas nr 3.

Kõike ülaltoodut arvesse võttes palub Kivikuvand OÜ objekti lõpptähtaega pikendada kuni 28.02.2025-ni.

Lugupidamisega,

Andrus Sibul

Kivikuvand OÜ tegevjuht

*/allkirjastatud digitaalselt/*